OpenLLM-France/wikimedia huggingface dataset:
# Mount Sterling (Kentucky)

Mount Sterling és una població dels Estats Units a l'estat de Kentucky. Segons el cens del 2000 tenia 5.876 habitants.

## Demografia

Segons el cens del 2000, Mount Sterling tenia 28.574 habitants, 24.457 habitatges, i 16.214 famílies. La densitat de població era de 1.214,5 habitants/km².
Dels 24.457 habitatges en un 28,9% hi vivien nens de menys de 18 anys, en un 44,8% hi vivien parelles casades, en un 14,2% dones solteres, i en un 38% no eren unitats familiars. En el 33,3% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,7% tenia menys de 18 anys, un 10,6% entre 18 i 24, un 28,4% entre 25 i 44, un 21% de 45 a 60 i un 17,4% 65 anys o més.
L'edat mediana era de 37 anys. Per cada 100 dones de 18 o més anys hi havia 83,1 homes.
La renda mediana per habitatge era de 36.050 $ i la renda mediana per família de 42.074 $. Els homes tenien una renda mediana de 34.584 $ mentre que les dones 38.081 $. La renda per capita de la població era de 34.145 $. Entorn del 9,1% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Sterling». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Mount Sterling». American Fact Finder. Oficina del Cens dels Estats Units, 12-01-2010.
# Toga viril

La toga viril fou la toga romana que substituïa a la toga pretexta quan un noi arribava a una determinada edat generalment 14 anys.
La festa es feia a la Liberàlia al mes de març i era equivalent a la moderna celebració religiosa de la "primera comunió"; no hi havia una data fixada per la cerimònia però en general era a l'entorn dels catorze anys; fins llavors els nois eren impúbers (impubes) i portaven la toga pretexta, i quan assolien la tota viril passaven a ser pubes.
A partir de llavors el noi podia contractar deutes sense permís del pare i els pupils deixaven de tenir tutela a menys que hi hagués acord de les dues parts per una pròrroga i llavors l'assumpció de la toga viril era diferit (en cas de desacord un jutge prenia la decisió i els 14 anys eren fonamentals, ja que per damunt d'aquesta edat prevalia la decisió del noi sent considerada l'edat general d'arribada a la pubertat).
Les noies assolien la pubertat als dotze anys per costum immemorial però romanien amb toga pretexta fins que es casaven; la tutela de les noies s'acabava als dotze anys però romania una tutela d'un altra mena.

## Vegeu també

* Tiro (soldat)
# Bókovskaia

Bókovskaia (en rus: Боковская) és un poble (una stanitsa) de l'óblast de Rostov, a Rússia, que en el cens del 2018 tenia 5.086 habitants, és la seu administrativa del districte homònim. Bókovskaia es troba a la vora del riu Txir, a 354 km de la capital de la província, Rostov del Don.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# Himantopus leucocephalus

Himantopus leucocephalus és un camallarga, per tant un ocell de la família dels recurviròstrids (Recurvirostridae) sovint considerat una subespècie del camallarga comú. Habita aiguamolls, llacs, rius i estuaris de les illes de la Sonda, Sulawesi, Moluques, Nova Guinea i illes properes, Arxipèlag de Bismarck, Austràlia, Tasmània i Nova Zelanda.
# Mount Sterling (Ohio)

Mount Sterling és una població dels Estats Units a l'estat d'Ohio. Segons el cens del 2000 tenia 1.865 habitants.

## Demografia

Segons el cens del 2000, Mount Sterling tenia 1.865 habitants, 780 habitatges, i 497 famílies. La densitat de població era de 734,8 habitants per km².
Dels 780 habitatges en un 32,6% hi vivien nens de menys de 18 anys, en un 44,7% hi vivien parelles casades, en un 14,6% dones solteres, i en un 36,2% no eren unitats familiars. En el 32,2% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,7% tenia menys de 18 anys, un 10,4% entre 18 i 24, un 29,7% entre 25 i 44, un 19,2% de 45 a 60 i un 13% 65 anys o més.
L'edat mediana era de 34 anys. Per cada 100 dones de 18 o més anys hi havia 84,5 homes.
La renda mediana per habitatge era de 33.412 $ i la renda mediana per família de 40.543 $. Els homes tenien una renda mediana de 32.264 $ mentre que les dones 25.819 $. La renda per capita de la població era de 16.138 $. Aproximadament el 7,9% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Sterling». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Sterling». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Togano-chō

Togano (兎我野町, Togano-chō) és un barri del districte urbà de Kita, a la ciutat d'Osaka, capital de la prefectura homònima, a la regió de Kansai, Japó. Togano és un barri destinat principalment a l'entreteniment i als negocis, amb un baix nombre d'habitants i estretament lligat amb el veí barri d'Umeda.

## Geografia

El barri de Togano es troba localitzat al centre del districte urbà de Kita, al nord-est de la ciutat d'Osaka. El barri limita a l'oest i al sud amb el barri de Sonezaki, amb Nishi-Tenma també al sud, amb Nozaki-chō a l'est i amb Taiyūji-chō. Togano, degut a la seua proximitat, està estretament lligat amb el barri d'Umeda. Togano no compta amb cap sub-barri o chōme, sent un barri unitari.

## Història

Originàriament part del poble de Kitano, al desaparegut districte de Nishinari, el barri de Togano va passar a formar part de la ciutat d'Osaka i del districte de Kita el 1897, quan es fundà el modern municipi d'Osaka. L'abril de 1900 el barri s'anomenà "Kitano-Togano-chô (北野兎我野町), indicant així la seua antiga procedència. L'any 1924 s'eliminà l'afegitó de "Kitano", establint-se l'actual nom. L'any 1978, una part de l'antic barri de Saiji-chō, actualment part de Nishi-Tenma, va passar a formar part del barri.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | ND | ND | ND | ND |
| 1990 | 2000 | 2010 | 2020 | 2030 | 2040 | 2050 |
| ND | 257 | 185 | 255 | - | - | - |

## Transport
### Ferrocarril

Al barri no hi ha cap estació de ferrocarril, però degut a la seua proximitat al barri d'Umeda, hi ha un fàcil accés a l'estació de Higashi-Umeda.

### Carretera

* Nacional 423

## Referències

* ↑ https://map.yahoo.co.jp/address?ac=27127
* ↑ https://map.yahoo.co.jp/address?ac=27127&az=24
* ↑ https://minchizu.jp/osaka/o-kita.html
* ↑ Statistics Bureau of Japan
# Torre dels Moros (Riudecols)

La Torre dels Moros o Torre de Guaita de Riudecols (Baix Camp) és una torre medieval de vigilància i de defensa declarada com a bé cultural d'interès nacional.

## Descripció

La torre o casa forta en ruïnes està situada al camí de les Roques, entre el puig de Vilavella i la línia fèrria, a uns 3 quilòmetres al sud-est del poble. És de planta trapezoïdal i fa 8 x 5 metres de base i 5 metres d'alçada aproximada actualment. Està feta de paredat amb reforços als angles. En alguns punts està assentada sobre blocs petris que formen sòcol. A la part superior, a uns 2 metres de terra, canvia el tipus de guarniment i es veuen restes de filades més modernes. Es conserven restes de sageteres i merlets. En dues de les obertures o sageteres hi ha, reaprofitades com a material de construcció, tègules romanes, probablement procedents de les inhumacions. Prop d'aquest conjunt hi ha la base d'una altra torre quadrangular, de 4 metres de costat aproximadament.

## Història

Probablement del segle xvi o anteriorment, servia per a vigilar la costa i els camins que hi adreçaven a l'època dels desembarcaments dels pirates berberiscos; d'aquí li ve el nom de torre "dels moros", tan freqüent a la resta de la contrada. Al seu peu s'hi troben restes d'una vil·la romana i una petita necròpolis tardoromana.

## Referències

* «Torre dels Moros». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 abril 2012].

## Enllaços externs

* «Torre dels Moros». Mapa de recursos culturals. Diputació de Tarragona.
# Callionymus simplicicornis

Callionymus simplicicornis és una espècie de peix de la família dels cal·lionímids i de l'ordre dels cipriniformes que es troba des de les Filipines fins a les Tuamotu i les Illes Marqueses.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Himalia (nimfa)

Himalia (en grec antic Ἱμαλία), la Molinera, és una nimfa de Rodes, que va ser fecundada per Zeus quan aquest va prendre la forma de pluja, després de la victòria contra els Titans.
Himàlia li va donar tres fills, els noms dels quals evoquen tres aspectes del cultiu del blat: Esparteu (el sembrador), Croni (l'assaonador) i Citos (potser el forner, ja que literalment el nom vol dir "forat", però potser vol dir el que emmagatzema el gra a la sitja). Durant el diluvi que va cobrir l'illa de Rodes, els fills d'Himàlia i Zeus es van refugiar a la part més alta de l'illa i es van salvar.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 269. ISBN 9788496061972.
# Serra del Coll (Granera)

La Serra del Coll és una formació muntanyosa del terme municipal de Granera, al Moianès.
Està situada a prop de l'extrem nord-occidental del terme, a llevant de la masia del Coll. Separa les valls del torrent de Caldat, al nord-est, i del torrent del Coll, al sud-oest. És al nord-oest de les Vinyes, al nord-est de la Coma i de les Feixes del Coll.

## Enllaços externs

* La Serra del Coll en el seu entorn, a l'Institut Cartogràfic de Catalunya
# Morisia

Morisia és un gènere de plantes endèmic de la regió mediterrània. Té 7 espècies dins la familia Brassicaceae.

## Algunes espècies

| Morisia acaulis Morisia capitata Morisia hypogaea | Morisia monanthos Morisia sternata Morisia wallichii |

## Enllaços externs

* Plant systematics
* PPP-index
* The International Plant Names Index
* Catalogue of Life Arxivat 2009-01-15 a Wayback Machine.
* Encyclopedia of Life
# Mojo Alcantara

Mojo Alcantara (sicilià Moju d'Alcàntara) és un municipi italià, dins de la ciutat metropolitana de Messina. L'any 2009 tenia 767 habitants. Limita amb els municipis de Castiglione di Sicilia (CT), Malvagna i Roccella Valdemone.

## Administració

Llista d'alcaldes :
| Període | Identitat | Partit |
| 2005- | Antonino Angelo Piazza | Llista cívica |
# Tofua

Tofua (transcrit antigament com Amattafoa) és una illa i un volcà del regne de Tonga. Està situat a l'est del grup Ha'apai, a 26 km al nord-est de Kotu i 155 km al nord de Tongatapu. L'illa és la caldera d'un volcà actiu que sobresurt 507 m de l'aigua. L'illa té 8 km de diàmetre i a l'interior del cràter té un llac tancat de 4 km que només està a 20 m sobre el nivell del mar. La temperatura de l'aigua del llac és de 25 °C a l'hivern. La superfície total és de 55,63 km².
Quan va ser descobert, el 1774 per James Cook, estava en activitat. Les erupcions històriques registrades són dels anys: 1774, 1792, 1854, 1885, 1906 i 1958. Actualment el volcà segueix actiu amb fumarades intermitents al nord del llac. El 1854 el rei Tupou I va ordenar el trasllat dels habitants de Tofua a l'illa Kotu. Alguns van anar tornant i avui hi ha dues viles. En el cens del 1996 es registraven 5 habitants permanents. Ocasionalment rep les visites d'aventurers atrets per l'escalada i l'experiència de banyar-se en el llac d'un cràter actiu.
En aigües de Tofua es va produir l'amotinament del HMS Bounty quan tornava de Tahití el 1789. El capità William Bligh i els seus seguidors van ser abandonats en una barca. Van intentar desembarcar a Tofua però van ser atacats pels indígenes. Des d'aquí van fer un viatge èpic de 6.500 km fins a l'illa de Timor.
Tofua ja no està habitat, però s'utilitza per a l'agricultura, concretament per al cultiu de kava. Les poques persones que es queden ocasionalment a l'illa amb aquesta finalitat utilitzen les barraques del poble abandonat de Manaka.
Entre el 2008 i 2009 l'aventures suís Xavier Rosset va passar deu mesos sol a l'illa. Acompanyat d'una càmara, va convertir el seu esforç de supervivència en un documental anomenat 300 Days Alone.

## Referències

* ↑ «July - September 1774» (en anglès americà). [Consulta: 6 abril 2024].
* ↑ «The Friendly Isles». Captain Cook Society. [Consulta: 22 gener 2022].
* 1 2 «Global Volcanism Program | Tofua» (en anglès). [Consulta: 6 abril 2024].
* ↑ «A Voyage to the South Sea». www.gutenberg.org. [Consulta: 7 maig 2020].
* ↑ «Kingdom of Tonga 2006 Census». tonga-data.sprep.org. Kingdom of Tonga, Statistics Department, 30-11-2006. [Consulta: 2 març 2024].
* ↑ «Xavier Rosset: 300 days alone on an island» (en francès). TEDxGeneva. [Consulta: 7 maig 2020].
* ↑ «Swiss alone on remote Tongan island attracting a lot of interest». RNZ, 10-11-2008. [Consulta: 22 gener 2022].
# Torre dels Moscats

Torre dels Moscats és un monument del municipi de Torroella de Montgrí (Baix Empordà) declarat bé cultural d'interès nacional. És una torre de guaita, construïda als segles XVI o XVII, que devia servir de punt intermedi entre els punts de vigilància propers al mar i la població. Torre aïllada, a uns 3 kilòmetres a llevant de la vila de Torroella de Montgrí, construïda al mig d'un olivar, en els primers replans del vessant meridional del Montplà i no gaire lluny del paratge de les Dunes. Té forma cilíndrica i té gairebé tota la seva alçada, fins i tot conserva quatre merlets rectangulars. La porta d'entrada se situa al nivell del primer pis i té forma rectangular però és més ampla que alta. La resta d'obertures són petites espitlleres. A l'interior es conserven dues voltes cupulars que conserven la trapa i les marques concèntriques de l'encanyissat emprat per construir-les. A la base de la torre hi ha una obertura d'entrada molt mal feta que correspon a una època tardana quan la torre es va fer servir de barraca agrícola.

## Referències

* 1 2 3 4 «Torre dels Moscats». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 maig 2012].
# Cabra de Mora

Cabra de Mora és un municipi de l'Aragó, de la comarca de Gúdar-Javalambre.
# Himantoglossum

Himantoglossum és un gènere amb diverses espècies d'orquídies monopòdiques i terrestres de la subtribu Orchidinae, de la família Orchidaceae. Es troben a Europa i a la regió mediterrània.

## Llista d'espècies

* Himantoglossum adriaticum H.Baumann (1978).
* Himantoglossum affine (Boiss.) Schltr. (1918).
* Himantoglossum calcaratum (Beck) Schltr. (1927).
* Himantoglossum caprinum (M.Bieb.) Spreng. (1826).
* Himantoglossum comperianum (Steven) P.Delforge (1999).
* Himantoglossum formosum (Steven) K.Koch (1849).
* Himantoglossum galilaeum Shifman (2008).
* Himantoglossum hircinum (L.) Spreng. (1826).
* Himantoglossum metlesicsianum (W.P.Teschner) P.Delforge (1999). - endèmica de Tenerife
* Himantoglossum montis-tauri Kreutz & W.Lüders (1997).
* Himantoglossum robertianum (Loisel.) P. Delforge (1999).

## Referències

* ↑ World Checklist of Selected Plant Families. Royal Botanic Gardens, Kew [Consulta: 30 abril 2014]. «Himantoglossum»
* ↑ World Checklist of Selected Plant Families. Royal Botanic Gardens, Kew [Consulta: 30 abril 2014]. «Search for Himantoglossum»
# Santiago Lanzuela Marina

Santiago Lanzuela Marina (Terol i Cella, 27 de setembre de 1948 - Madrid, 16 d'abril de 2020) fou un polític aragonès. Va ser president del Partit Popular d'Aragó.
Funcionari de l'Administració General de l'Estat, també fou professor adjunt de la Facultat de Ciències Econòmiques de València. Entre 1974 i 1976 va ser cap de la Missió Espanyola de Cooperació Tècnica a Nicaragua. Va realitzar missions de Cooperació per al Desenvolupament en més de 20 països americans i africans. El juny de 1990 fundà i presidí l'Institut Aragonès de Foment i el CEEIA. El desembre de 1988 va ingressar al Partit Popular.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 337. ISBN 84-930048-0-4.
# Múrom

«Múrom» té aquests significats:
* Múrom (Vladímir), ciutat de l'óblast de Vladímir, a Rússia
* Múrom (Bélgorod), localitat de l'óblast de Bélgorod, a Rússia
# Mohamed Kallon

Mohamed Kallon (Kenema, 6 d'octubre de 1979) és un exfutbolista de Sierra Leone de la dècada de 2000. És germà dels també futbolistes Kemokai Kallon i Musa Kallon. Fou internacional amb la selecció de futbol de Sierra Leone. Pel que fa a clubs, destacà a Inter de Milà, AS Monaco i AEK FC. Kallon és fundador i propietari del club FC Kallon, anteriorment anomenat Sierra Fisheries, adquirit el 2002 per $30,000.

## Referències

* ↑ «Kallon celebrates his marriage». BBC, 19-06-2002 [Consulta: 10 agost 2009].
* ↑ Mohamed Kallon Fitxa i estadístiques a la FIFA
* ↑ «Kallon quits Leone Stars captaincy». BBC, 16-10-2008 [Consulta: 10 agost 2009].
* ↑ «Italians bar non-EU imports». UEFA.com, 17-07-2002 [Consulta: 9 març 2010].
* ↑ «JOINT CONTRACTS: KALLON AND ZANETTI BACK TO INTER». Internazionale, 28-06-2001 [Consulta: 10 agost 2009]. Arxivat 2012-08-03 at Archive.is «Còpia arxivada». Arxivat de l'original el 2012-08-03. [Consulta: 26 setembre 2019].
* ↑ «KALLON Monégasque» (en francès). AS Monaco FC, 21-07-2004 [Consulta: 10 agost 2009]. Arxivat 7 de juliol 2011 a Wayback Machine. «Còpia arxivada». Arxivat de l'original el 2011-07-07. [Consulta: 26 setembre 2019].
* ↑ «Mohamed Kallon: Former Sierra Leone captain retires» (en anglès). BBC Sport, 22-03-2016.
* ↑ «President Koroma Decorates Sierra Leone Football Legend» (en anglès). Sierra Express Media.
* ↑ Mohamed Kallon a National-Football-Teams.com (anglès)
* ↑ «Archived copy». Arxivat de l'original el 3 juliol 2013. [Consulta: 3 juliol 2013].
* 1 2 «Kallon buys own club». BBC, 20-08-2002 [Consulta: 10 agost 2009].
# Cabra de Reus

La Cabra de Reus és un element festiu del bestiari de foc que, juntament amb el Drac de Reus, pertany al Ball de Diables de la ciutat. No participa en el Seguici Festiu de Reus, però sí que ho fa a la cercavila de foc de la nit de Sant Joan i també al correfoc de Misericòrdia. També participa en altres cercaviles i correfocs fora de la vila, i, ocasionalment, en festes de barri de Reus.
Fou construïda el 1980 per tal d'animar la cercavila de foc de Sant Joan, encara que als anys noranta fou substituïda per l'actual. L'element està fet de fibra de vidre, alumini i roba, i és carregat des de fora per 5 persones. En la seva primera sortida l'any 1980 no disposava encara de punts de foc, però l'any següent, en la sortida del correfoc Sant Joan, ja n'incorporava. Al llarg dels anys es van anar fent petites modificacions que li han permès tenir una major mobilitat i espectacularitat.

## Referències

* 1 2 Protocol de les Festes Majors de Reus. Reus: Arxiu Municipal, 2006. Pàg. 42
* 1 2 «Bestiari.cat - Cabra de Reus». Arxivat de l'original el 2016-03-03. [Consulta: 29 novembre 2015].

## Bibliografia

* Masana, Heribert. 50 dracs. Petita guia dels dracs de Catalunya, 2015. ISBN 978-84-943051-5-3.
# Helicon (cràter)

Helicon és un petit cràter d'impacte lunar que es troba a la part nord de la Mare Imbrium.
Al nord-oest hi ha el prominent Sinus Iridum, una badia envoltada de les muntanyes que delimiten la mar lunar. Just a l'est apareix el cràter lleugerament més petit Le Verrier.
* Cràters satèl·lit
* Cràter Helicon. Fotografia de la missió Apollo 15
Excepte Carlini, no es localitzen altres cràters destacables als voltants. Més lluny, al sud i al nord-est hi ha els petits cràters Guang Han Gong, Tai Wei, Tai Shi i Zi Wei.
Helicon és una formació gairebé circular amb parets internes que es corben cap avall cap a una plataforma relativament plana. Presenta un petit cràter situat al punt mig de l'interior, i un altre més al costat sud-oest de la vora.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Helicon.
| Helicon | Coordenades | Diàmetre |
| B | 38° 00′ N, 21° 18′ O﻿ / ﻿38.0°N,21.3°O﻿ / 38.0; -21.3﻿ (Helicon B) | 6 km |
| C | 40° 06′ N, 26° 12′ O﻿ / ﻿40.1°N,26.2°O﻿ / 40.1; -26.2﻿ (Helicon C) | 1 km |
| E | 40° 30′ N, 24° 06′ O﻿ / ﻿40.5°N,24.1°O﻿ / 40.5; -24.1﻿ (Helicon E) | 3 km |
| G | 41° 42′ N, 24° 54′ O﻿ / ﻿41.7°N,24.9°O﻿ / 41.7; -24.9﻿ (Helicon G) | 2 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia